**Ս Ե Ղ Մ Ա Գ Ի Ր**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆՆ ԱՌԸՆԹԵՐ**

**ՊԵՏԱԿԱՆ ԳՈՒՅՔԻ ԿԱՌԱՎԱՐՄԱՆ ՎԱՐՉՈՒԹՅԱՆ 2017 ԹՎԱԿԱՆԻ ԳՈՐԾՈՒՆԵՈՒԹՅԱՆ ՀԱՇՎԵՏՎՈՒԹՅԱՆ**

ՀՀ կառավարությանն առընթեր պետական գույքի կառավարման վարչության (այսուհետ՝ Վարչություն) կողմից հաշվետու ժամանակահատվածում պետական գույքի կառավարման առանձին բնագավառներում իրականացվել են պետական գույքի կառավարման արմատական բարեփոխումներ, մասնավորապես՝ պետական գույքի կառավարման և մասնավորեցման ծրագրային գործընթացը շարունակելու, պետական գույքի մասնավորեցման, լուծարման, երկարաժամկետ և կարճաժամկետ վարձակալության տրամադրման ընթացակարգերը պարզեցնելու և վարչարարությունը նվազագույնի հասցնելու, պետական գույքի օտարման բնագավառում վաճառքի նոր ձևեր և մոտեցումներ կիրառելու, հանրակացարանային տարածքների նվիրատվության և սեփականաշնորհման գործընթացն արմատապես բարեփոխելու և ավարտին հասցնելու, ինչպես նաև պետական մասնակցությամբ առևտրային կազմակերպությունների ֆինանսատնտեսական մոնիտորինգի համակարգը բարելավելու, այդ կազմակերպությունների տնտեսական արդյունավետության որոշման կարգ մշակելու, ցուցանիշներ սահմանելու, գործադիր տնօրենների աշխատանքը գնահատելու և խրախուսման նոր գործիքակազմ կիրառելու համար մշակվել են 1 օրենքի և ՀՀ կառավարության 8 որոշման նախագիծ, որոնցից ընդունվել է <<Պետական գույքի մասնավորեցման 2017-2020 թվականների ծրագրի մասին>> ՀՀ օրենքը, ՀՀ կառավարության 5 որոշում, այդ թվում՝ պետական գույքի կառավարման 2018-2020 թվականների ծրագիրը հաստատելու մասին որոշումը, ՀՀ կառավարության 3 որոշման նախագիծ քննարկվում է ՀՀ կառավարության աշխատակազմում:

Հաշվետու ժամանակահատվածում պետական գույքի կառավարման առանձին բնագավառներում ձեռք են բերվել հետևյալ արդյունքները.

Պետական գույքի հաշվառման բազայում հաշվառվել է պետական սեփականություն հանդիսացող 8862 միավոր անշարժ գույք (ընդհանուր մակերեսը՝ 8047530.87 քառ.մետր):

Հաշվառվել է 218 իրավաբանական անձանց կանոնադրական կապիտալում պետական բաժնեմասը (ընդհանուր պետական մասնակցության չափը՝ 219132331.1 հազ.դրամ) և նրանց գույքի կազմում ընդգրկված 2705 միավոր անշարժ գույք (ընդհանուր մակերեսը՝ 1463968.09 քառ.մետր):

Վարչության կողմից մշակվել և շրջանառության մեջ են դրվել պետական գույքի տնօրինման վերաբերյալ ՀՀ կառավարության 71 որոշման նախագիծ, որից 55-ը՝ ընդունվել է ՀՀ կառավարության կողմից, 11-ը՝ ներկայացվել է ՀՀ կառավարության քննարկմանը, 4-ը՝ գտնվում է շրջանառության մեջ, 1-ը՝ հանվել է շրջանառությունից:

Հաշվետու ժամանակահատվածում մշակվել և ՀՀ կառավարության կողմից ընդունվել է ՀՀ քաղաքացիներին իրենց կողմից զբաղեցրած բնակելի տարածքները նվիրելու (սեփականաշնորհելու) մասին 7 որոշման նախագիծ (ընդհանուր` 90 ընտանիքի վերաբերյալ՝ 249 անձ, 91 սենյակ):

Միաժամանակ հանրակացարանային բնակելի տարածքների նվիրատվության և սեփականաշնորհման գործընթացը հնարավորինս սեղմ ժամկետում ավարտելու համար ՀՀ կառավարություն է ներկայացվել նոր որոշման նախագիծ, որի համաձայն 491 սենյակի բնակիչներին նվիրվում և սեփականաշնորհվում են իրենց կողմից զբաղեցրած տարածքները:

2017 թվականի ընթացքում ներդրումային պարտավորություններ են նախատեսվել պետական գույքի օտարման, մասնավորեցման, անհատույց օգտագործման, նվիրաբերության 34 պայմանագրով, ընդհանուր առմամբ 626 845.0 հազ.դրամի և 18 115.7 հազ. ԱՄՆ դոլար, ինչպես նաև 35 պայամանագրով նախատեսվել է այլ տիպի պարտավորություններ (առանձին ծրագրերի իրականացման, պրոֆիլի պահպանման և այլն), որոնցով նախատեսված պարտավորությունները կատարվում են:

Հաշվետու ժամանակահատվածում` լուծարվող կազմակերպություններում մարվել է շուրջ 293 930.0 հազ.դրամ կրեդիտորական պարտք**,** որից՝ ՀՀ պետական բյուջե` 7 0331.0 հազ.դրամ, համայնքային բյուջե՝ 1129.0 հազ.դրամ, աշխատավարձի գծով` 187 392.0 հազ.դրամ և այլ կրեդիտորական պարտք 35 078.0 հազ.դրամ:

**Հաշվետու ժամանակահատվածում՝**

պետական **գույքի օտարումից** ստացված մուտքերն ունեն հետևյալ տեսքը. գույքի օտարումից ստացված միջոցները կազմել են 685 745.8 հազ.դրամ, որից՝ ՀՀ պետական բյուջե է փոխանցվել 544 051.6 հազ.դրամ (այդ թվում Վարչության արտաբյուջե՝ 33 908.9 հազ.դրամ), համապատասխան համայնքային բյուջեներ՝ 141 694.2 հազ.դրամ,

պետական **գույքի մասնավորեցումից** ստացված միջոցները կազմել են 66 415.8 հազ.դրամ, որից՝ ՀՀ պետական բյուջե է փոխանցվել 62 334.4 հազ.դրամ, իսկ համապատասխան համայնքային բյուջեներ՝ 4 081.4 հազ.դրամ,

պետական **գույքի վարձակալությունից** փաստացի ՀՀ պետական բյուջե է մուտքագրվել 233 311.1 հազ.դրամ:

ՀՀ պետական սեփականություն հանդիսացող շենքերի և շինությունների տանիքներին ու ձեղնահարկերում **կապի սարքավորումների տեղակայման և սպասարկման պայմանագրերից** փաստացի մուտքագրվել է 156 160.5 հազ.դրամ, որից՝ ՀՀ պետական բյուջե է փոխանցվել 40 793.7 հազ.դրամ (այդ թվում` այլ կառավարչական հիմնարկների արտաբյուջեներ՝ 9 481.2 հազ.դրամ), իսկ համապատասխան ՊՈԱԿ-ների բյուջեներ՝ 115 366.8 հազ. դրամ,

**պետական սեփականություն համարվող հողերի** կադաստրային արժեքի վճարումից մուտքերը կազմել են 367 393.4 հազ. դրամ:

Նշված հոդվածներով ստացված դրամական միջոցները կազմել են 1 509 026.6հազ.դրամ, որից ՀՀ պետական բյուջե է փոխանցվել1 247 884.2 հազ.դրամ:

**Հարուցված հայցերի և բանակցությունների արդյունքում** ՀՀ պետական բյուջե է վերադարձվել 59 316.1 հազ.դրամ գումար: